23. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 2024530/489/0094 της 14/19 Απρ. 1994 (ΦΕΚ Β΄ 286) Υποβολή οικονομικών στοιχείων Ν.Π.Δ.Δ., Ο.Τ.Α., Δ.Ε.Κ.Ο. κ.λπ. στο Υπουργείο Οικονομικών. Έχοντας υπόψη: 1)Τις διατάξεις: α)Της παρ. 22 του άρθρ. 27 του Νόμ. 2166/93 «κίνητρα ανάπτυξης επιχειρήσεων, διαρρυθμίσεις στην έμμεση και άμεση φορολογία και άλλες διατάξεις» (ΦΕΚ 137/Α). β)Του άρθρου 26 του Ν.Δ. 321/69 «Περί Κώδικος Δημοσίου Λογιστικού (ΦΕΚ 205/Α΄)». 2)Το γεγονός ότι κατά την κατάρτιση και εκτέλεση του Γενικού Προϋπολογισμού του Κράτους και του προγράμματος Σύγκλησης εμφανίζεται ελλειπής παρουσίαση των βασικών οικονομικών στοιχείων των Ν.Π.Δ.Δ.., των Ο.Τ.Α.  και των Δ.Ε.Κ.Ο. καθώς και των Ν.Π.Ι.Δ., που επιχορηγούνται από το Κράτος ή δανειοδοτούνται με την εγγύησή του, με αποτέλεσμα να δημιουργούνται προβλήματα στο σχεδιασμό και την άσκηση της οικονομικής πολιτικής. 3)Ότι με την απόφαση αυτή δεν προκαλείται δαπάνη σε βάρος του Κρατικού Προϋπολογισμού. 4)Την αριθ. 1026431/268/0006α/2.3.1994 κοινή απόφαση του πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ 154/Β/7.3.1994), αποφασίζουμε: Υπόχρεοι υποβολής στοιχείων Άρθρ.1.-1.Τα Νομικά Πρόσωπα Δημοσίου Δικαίου (Ν.Π.Δ.Δ.), οι Δημόσιες Επιχειρήσεις και Οργανισμοί (Δ.Ε.Κ.Ο.), οι Οργανισμοί Τοπικής Αυτοδιοίκησης (Ο.Τ.Α.) και τα Νομικά Πρόσωπα Ιδιωτικού Δικαίου (Ν.Π.Ι.Δ.) που επιχορηγούνται από τον Κρατικό Προϋπολογισμό ή έχουν κοινωνικούς πόρους ή δανειοδοτούνται με την εγγύηση του Δημοσίου, υποχρεούνται να αποστέλλουν στο Υπουργείο Οικονομικών-Γενικό Λογιστήριο του κράτους Δ/νση 39η Ν.Π.Δ.Δ., (οδός Πανεπιστημίου 37 10165 Αθήνα) τα στοιχεία που αναφέρονται στο επόμενο άρθρο, εάν: α)Στην περίπτωση των Ν.Π.Δ.Δ. και Ο.Τ.Α. ο προϋπολογισμός τους υπερβαίνει το ποσό των δραχμ. 200.000.000 και β)Στην περίπτωση των Δ.Ε.Κ.Ο. και Ν.Π.Ι.Δ. επιχορηγούνται από τον Κρατικό Προϋπολογισμό (Τακτικό και Δημοσίων Επενδύσεων) με ετήσιο ύψος δραχμ. άνω των 100.000.000 ή δανειοδοτούνται με την εγγύηση του Ελληνικού Δημοσίου με ποσό δραχμ. άνω των 150.000.000 σε ετήσια βάση. 2.Οι ΔΕΚΟ θα εξακολουθήσουν να αποστέλλουν στο Υπουργείο Εθνικής Οικονομίας - Δ/νση Επιχειρησιακού Σχεδιασμού ΔΕΚΟ - τους Πίνακες των οικονομικών τους στοιχείων μαζί με όλα τα λοιπά στοιχεία που είναι απαραίτητα για την  Σελ. 12,12(α) Τεύχος 1322 Σελ. 2 έγκριση του προϋπολογισμού και των προγραμμάτων δανεισμού και επενδύσεων των ΔΕΚΟ, σύμφωνα με τα άρθρ. 13 και 14 του Π.Δ. 138/1993 (ΦΕΚ 55Α) και τη διάταξη της παρ. 11 του άρθρ. 38 του Νόμ. 2065/1992 (ΦΕΚ 113 Α΄). Υποβαλλόμενα στοιχεία Άρθρ.2.-1.Τα στοιχεία του προϋπολογισμού απολογισμού - ισολογισμών κ.λπ., που πρέπει να υποβάλλονται από τους υπόχρεους του άρθρ. 1 στο Γενικό Λογιστήριο του Κράτους καθορίζονται όπως περιγράφονται αναλυτικά στα υποδείγματα (Στατιστικά Δελτία Ι, ΙΙ, ΙΙΙ και ΙV) που επισυνάπτονται στην παρούσα και αποτελούν αναπόσπαστο προσάρτημα αυτής. 2.Εάν κατά την επεξεργασία των ανωτέρω στοιχείων προκύψει ανάγκη συμπλήρωσής τους οι υπόχρεοι φορείς οφείλουν να αποστέλλουν στο Γ.Λ.Κ./Δ39 Δ/νση Ν.Π.Δ.Δ., κάθε σχετικό στοιχείο που θα τους ζητηθεί. Συχνότης υποβολής στοιχείων Άρθρ.3.-Τα κατά τ’ ανωτέρω στοιχεία υποβάλλονται από τους υποχρέους του άρθρ. 1 ανελλιπώς μέσα στις προθεσμίες που καθορίζονται στο κάτω μέρος των οικείων υποδειγμάτων, χωρίς άλλη ειδοποίηση. Κυρώσεις Άρθρ.4.-1.Σε περίπτωση μη υποβολής ή υποβολής ανακριβών στοιχείων με κοινή απόφασή μας μπορεί να περικόπτεται η κρατική επιχορήγηση ή να μη χορηγείται η εγγύηση του Ελληνικού Δημοσίου και επιπλέον σε βάρος των υπευθύνων επιβάλλονται οι κυρώσεις της παρ. 12 του άρθρ. 38 του Νόμ. 2065/92 (ΦΕΚ 113/Α). Οι κυρώσεις αυτές συνίστανται: α)Στην άμεση λύση της θητείας, συμβάσεως ή οποιασδήποτε άλλης μορφής σχέσεως των Προέδρων, Διοικητικών, Γενικών Διευθυντών ή Διευθυντών του κατά περίπτωση νομικού προσώπου, αδαπάνως για το Δημόσιο και τον αντίστοιχο φορέα και β)Στην καταβολή προστίμου ύψους μέχρι 12 μηνών αποδοχών τους. 2.Για την διακρίβωση υποβολής των στοιχείων οι αρμόδιοι διατάκτες πρέπει να απευθύνονται στο ΓΛΚ/Δ39 Ν.Π.Δ.Δ., την απάντηση της οποίας πρέπει να μνημονεύουν στο σκεπτικό της απόφασης επιχορήγησης ή εγγυοδοσίας. Έναρξη ισχύος Άρθρ.5.-Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. Η πρώτη υποβολή των οικονομικών στοιχείων πρέπει να πραγματοποιηθεί μέχρι 30 Ιουν. 1994. Ακολουθούν στατιστικά Δελτία. 39.Α.α.23 Γενικές Διατάξεις Ν.Π.Δ.Δ. 24 